Martinique

Martinique (kwa Kifaransa; kwa Krioli: "Matinik" au "Matnik") ni kisiwa cha Antili Ndogo katika Bahari ya Karibi. Ni eneo la ng'ambo la Ufaransa na mkoa (departement) wa Ufaransa. Hivyo ni sehemu ya Umoja wa Ulaya. Eneo lake ni km² 1,128. Makao makuu ni Fort-de-France. Miji mingine ni pamoja na Sainte-Anne na St. Pierre (iliyoharibiwa na mlipuko wa volkeno ya Mont Pelee mwaka 1902). Watu Idadi ya wakazi ni 376,480. Takriban 83% ni wa asili ya Afrika au machotara wa aina mbalimbali. Wazee wao waliletwa huko kama watumwa kwa ajili ya kazi katika mashamba ya miwa. Kikundi kikubwa cha pili ni Wahindi (10%), Wazungu (6%). Waliobaki ni Waarabu, Wachina n.k. Lugha rasmi ni Kifaransa, lakini wengi wanaongea pia Krioli yenye asili ya Kifaransa ambayo hata hivyo haieleweki tena na Wafaransa wa Ulaya. Upande wa dini, wengi ni Wakristo: 86% ni Wakatoliki, 5.6% Waprotestanti. Utamaduni Martinique ni maarufu kwa muziki wake wa zouk. Mwanamuziki mashuhuri wa aina hii ni Kassav. Tazama pia Guadeloupe, eneo lingine la Ufaransa katika Bahari ya Karibi Viungo vya nje Serikali Martinique : the island of flowers - Official French website (in English) Prefecture Région Martinique Ilihifadhiwa 21 Februari 2009 kwenye Wayback Machine. - Official site Regional Council of Martinique Ilihifadhiwa 9 Novemba 2000 kwenye Wayback Machine. Tovuti rasmi Taarifa za jumla Martinique katika Open Directory Project Wikimedia Atlas of Martinique Safari Martinique Tourism Authority - Official site Zananas Martinique Ilihifadhiwa 16 Februari 2015 kwenye Wayback Machine. - Informations site